Diari Oficial de la Generalitat Valenciana


Sumari del DOGV 8380, del 11-09-2018 (2018/8306)

Informació pública de la modificació puntual número 12 de les Normes subsidiàries de planejament municipal.
-----------------------------------------------------------------------------------------------------------

### Dades del document

Número de DOGV
:   8380

Data del DOGV
:   11-09-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/8306


Data del document
:   06-09-2018

Organisme emissor
:   Ajuntament de Xaló

Tipus de document
:   Anunci

Descriptors 

:   * Xaló
    * pla d'urbanisme
    * administració local

Informació pública de la modificació puntual número 12 de les Normes subsidiàries de planejament municipal. [2018/8306]  
Joan Miquel Garcés Font, alcalde de l'Ajuntament de Xaló (Alacant), pel present anunci faig saber que, per un acord plenari adoptat en sessió ordinària de data 30 de juliol de 2018, entre altres, es va adoptar el següent acord:  
Primer. Aprovar de forma definitiva la modificació puntual número 12 de les Normes urbanístiques de les Normes subsidiàries de planejament municipal de Xaló, consistent en l'addició d'un nou apartat, al text vigent de la Norma 33a bis, ús docent cultural-administratiu-sanitari, que, conforme al text definitiu s'incorpora al present acord:  
MP12, norma 33 bis, Ús docent-cultural-administratiu-sanitari.  
33 bis.1, Caràcter.  
Tindrà caràcter de domini públic i ús públic.  
33 bis.2, Usos.  
Serveis d'interés públic social: docent, cultural, administratiu i sanitari.  
33 bis.3, Normes d'edificació (excepte en el docent ubicat en la UE-B4 i UE-B5).  
Tipologia: edifici singular  
Ocupació: 100 % de la superfície neta, i es permeten ocupacions menors que s'establisquen per mitjà d'estudi de detall d'ordenació de volums, el qual haurà de concretar gràficament les llindes de façanes i mitgeres en cada cas.  
Altura màxima: les permeses en l'illa en què s'integre.  
A l'illa integrada per la parcel·la objecte de la modificació puntual núm. 4 (redelimitació de la unitat d'execució T3 i qualificació de parcel·la com a sòl dotacional d'interés públic sanitari de Xaló) s'atribuirà una altura màxima de tres plantes.  
Observacions: el tractament de les façanes de les edificacions entre mitgeres de domini privat en l'àrea o plaça de vianants oberta en l'àrea d'equipament del carrer de l'Església i que es reflecteix en els plànols amb l'indicatiu A es regularà: es tractaran com a façana, podent obrir buits en planta baixa i altes, permetent-se únicament ràfecs oberts de volada màxima de 40 cm.  
33 bis.4, Normes d'edificació parcel·la ús docent ubicat en la UE-B4 i UE-B5  
S'eximeix del compliment de qualsevol altre tipus de paràmetre i de les que siguen aplicables en la zona a què pertanga.  
Tipologia: forma dels edificis i cobertes, sense limitació.  
Ocupació màxima: 100 % de la superfície neta.  
Nombre de plantes màximes: 3 plantes.  
Edificabilitat màxima 2,00 m²t/m²s  
Altura màxima: 12,50 metres.  
Reculades: no se n'estableixen, i queden a lliure elecció.  
Soterrani: se'n permeten i no computaran als efectes d'edificabilitat.  
Semisoterrani: se'n permeten, però no han d'emergir més d'1,20 metres del terreny natural. No computaran als efectes d'edificabilitat.  
Nombre de places d'aparcament: el que es determine en el programa de necessitats.  
[...]  
Tercer. Publicar el present acord en el Butlletí Oficial de la Província d'Alacant, per a la seua entrada en vigor, significant que contra el present acord, en aplicació de l'article 112.3 de la Llei 39/2015, d'1 d'octubre, del procediment administratiu comú de les administracions públiques, i atés que aprova una disposició de caràcter general, podrà interposar-se recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Tot açò sense perjudici que es puga interposar qualsevol altre recurs que poguera resultar més convenient.  
El text sencer d'aquest acord ha sigut publicat en el Butlletí Oficial de la Província d'Alacant número 168, de 3 de setembre de 2018.  
  
Xaló, 6 de setembre de 2018.- L'alcalde: Joan Miquel Garcés Font.